বেশ কয়েক বছর পরে বাঙালির কপালে কাবু হওয়ার মতো ঠান্ডা জুটল। হাড় কাঁপিয়ে দেওয়া ঠান্ডা হলেও, বাংলার মানুষ কিন্তু বেশ উপভোগ করছেন এই ঠান্ডা। তাই অনেকেরই প্রশ্ন, কতদিন থাকবে এমন আবহাওয়া? 
আলিপুর আবহওয়া দফতর জানিয়েছে, আগামী ৪৮ ঘণ্টা এমনই ঠান্ডা থাকবে। কলকাতার সর্বনিম্ন তাপমাত্রা এই ক’দিন ১১ ডিগ্রির আশেপাশেই থাকবে এবং দক্ষিণবঙ্গের জেলাগুলিতে তাপমাত্রা থাকবে ৭-৮ ডিগ্রির আশেপাশে।
 
 

তবে আগামী ৪৮ ঘণ্টার পর থেকে তাপমাত্রা বাড়বে বলে জানা গিয়েছে। তাপমাত্রা বাড়লেও শীতের আমেজ একই ভাবে বজায় থাকবে বলে জানিয়েছে আলিপুর আবহাওয়া দফতর। 
এর মধ্যে কোনও ঘূর্ণাবর্ত তৈরির হওয়ারও আশঙ্কা নেই বলেই জানিয়েছে আবহাওয়া অফিস। তাই শীতের আমেজ নিতে আর কোনও বাধার সম্মুখীন হতে হবে না বাংলার মানুষকে। উত্তুরে হাওয়া একই ভাবে চলবে। 
কলকাতা ছাড়া, দক্ষিণবঙ্গের জেলাগুলিতে শৈত্য প্রবাহ চলবে। উত্তরবঙ্গের জেলাগুলি এই ক’দিন কুয়াশাচ্ছন্নই থাকবে।